张镃
大涤洞留题
我生百无能，唯工说山水。
洞宵天一柱，真仙昔居止。
苍崖入九锁，修涧清彻底。
层林仰首看，冷雾随起步。
饶君俗到骨，至此换却髓。
一亭巧当门，乃是压涧尾。
便教宝玉做，思之未为侈。
道人喜客来，先引玩清泚。
源头放泉出，猛喷深壑里。
顷刻百万丈，宁论尺与咫。
冰涛卷雷鼓，滂湃力未已。
天然句满眼，润色谢东里。
拟议及思惟，望风当披靡。
回观翠蛟语，舞字最不死。
两诗故自妙，似觉泉在凡。
正须吾三人，作意共整理。
要令石点头，滔滔那解此。